**Tampere United** (lyh. **TamU**) on tamperelainen jalkapalloseura, joka pelaa vuonna 2023 Kakkosen B-lohkossa. Tampere United perustettiin 1998 Ilveksen ja Tampereen Pallo-Veikkojen yhteistyönä, TPV irtautui kuitenkin projektista. Tampere United on voittanut kolmesti Suomen-mestaruuden (2001, 2006 ja 2007) ja kerran Suomen cupin (2007). Kaudella 2007 TamU ylsi myös Mestarien liigan kolmannelle karsintakierrokselle. Kaudella 2022 seuralla oli 542 lisenssipelaajia ja useita joukkueita .

Suomen Palloliiton kurinpitovaliokunta sulki 14. huhtikuuta 2011 Tampere Unitedin kaiken kilpailutoiminnan ulkopuolelle kaudeksi 2011. Tampere United Oy asetettiin konkurssiin kesäkuun lopulla 2011, ja emoseura haki kaudeksi 2012 paikkaa Veikkausliigaan ja Ykköseen, mutta Suomen Palloliiton liittohallitus ei ottanut kumpaakaan hakemusta käsittelyyn. Kaudella 2013 seura jäi odottamaan hovioikeuden päätöstä osakeyhtiön entistä johtoa koskevassa jutussa.

Tampere Unitedin kannattajat olivat perustaneet jo vuonna 2009 Tampere Unitedin kannattajat ry:n, ja pelasivat kaudella 2011 Palloliiton alaisessa harrastesarjassa TamU-K:n nimellä. Kaudella 2012 kannattajat lähtivät ylläpitämään Tampere Unitedia Kutoseen, ja TamU-K nousikin heti ensimmäisellä yrityksellään Vitoseen. Myös kaudet 2013 ja 2015 päättyivät nousujuhliin, ja TamU-K nousi Kolmoseen.

Helmikuussa 2015 Jalkapalloseura Tampere United ry ja Tampere Unitedin kannattajat ry tiedottivat yhdessä, että Tampere United palaa jalkapallokartalle kauden 2016 alussa, ja TamU-K sulautuu seuraan. Jalkapalloseura Tampere United ry:n puheenjohtajaksi valittiin Tampere Unitedin kannattajat ry:n puheenjohtaja Heikki Wilen, ja Tampere Unitedin perustamisesta alkaen puheenjohtajana ollut Jyrki Laiho siirtyi taustalle.

Kaudella 2016 Tampere United voitti Tampereen ja Satakunnan piirien yhteisen Kolmosen ja nousi Kakkoseen kaudeksi 2017. Kaudet 2017, 2018 ja 2019 Tampere United pelasi Kakkosta, kaudet 2020 ja 2021 puolestaan Kolmosta. Paluu liiton sarjoihin toteutuu kaudella 2022, jolloin TamU pelaa Kakkossa kahden vuoden tauon jälkeen.

Historia
--------

### Perustaminen ja nousu Veikkausliigaan

TamU pelasi kotiottelunsa Tammelan stadionilla vuoteen 2004 asti.
Tampere United perustettiin vuonna 1998, kun paikalliset seurat Ilves ja TPV yhdistyivät. TamU peri tällöin Ilveksen paikan Ykkösessä. Seuraavana vuonna TPV kuitenkin irtautui uudesta seurasta. Aluksi TamU pelasi kotiottelunsa Tammelan stadionilla.

Ensimmäisellä kaudellaan 1999 TamUn valmentajana toimi Harri Kampman. Kyseisellä kaudella TamU voitti Ykkösen alkulohkonsa, ja loppusarjassakin joukkue sijoittui maalierolla ensimmäiseksi. Tasapisteissä sen täytyi kuitenkin pelata Atlantis FC:tä vastaan uusintaottelu. Ottelu päättyi TamUn 2–0-voittoon, ja seura nousi Veikkausliigaan. Samalla kaudella Ykkösen maalipörssin voitti Dionísio, joka teki kaikkiaan 17 maalia.*lähde?* Suomen Cupissa United eteni ensimmäisellä kaudellaan puolivälieriin eli kahdeksan parhaan joukkoon. Cupissa se voitti muun muassa liigajoukkue FC Hakan.*lähde?*

Ensimmäisellä liigakaudellaan 2000 TamU sijoittui liigassa kuudenneksi, ja Suomen Cupissa joukkue eteni neljännesvälieriin. Joukkueen paras maalintekijä liigassa oli maalintekijätilaston jaetulle toiselle sijalle 14 maalillaan yltänyt Jari Niemi. Vuonna 2000 seuralle perustettiin myös Tampuriini-niminen kannattajaryhmä , joka lopetti toimintansa vuonna 2002. Myöhemmin seuran kannattajaryhmistä suurin oli vuodesta 2003 lähtien toiminut Sinikaarti.*lähde?*

Mikko Kavén, pitkäaikainen TamU-pelaaja.
### Ensimmäinen mestaruus, pronsseja ja Intertoto-cupia 2000–2005

Kaudella 2001 TamUn päävalmentajaksi nousi aikaisemmin joukkueen apuvalmentajana toiminut Ari Hjelm. Heti Hjelmin ensimmäisellä päävalmentajakaudella TamU voitti Suomen mestaruuden päättäen samalla FC Hakan kolmen mestaruuden putken. Mestaruus varmistui viimeisellä kierroksella, kun liigan kärjessä ollut HJK pelasi viimeisen ottelunsa tasan. TamU, joka voitti lopulta kauden seitsemän viimeistä otteluaan päästämättä maaliakaan, voitti viimeisen ottelunsa ja nousi Suomen mestariksi. TamU pelasi myös Suomen Cupin loppuottelussa, joka pelattiin seuran silloisella kotikentällä Tammelan stadionilla. TamU hävisi kuitenkin FC Atlantikselle, joka voitti ottelun Adrianon maalilla 1–0.

Seuraavalla kaudella TamU sijoittui liigassa viidenneksi. Mestarien liigan karsinnoissa se putosi ensimmäisellä kierroksella hävittyään armenialaiselle FC Pyunik Jerevanille yhteismaalein 0–6. Kausina 2003, 2004 ja 2005 TamU voitti liigassa pronssia. Se pelasi kyseisinä kausina myös UEFA Intertoto Cupia, jossa se eteni joka kerta kolmannelle kierrokselle. Vuonna 2003 TamUn voitti kroatialainen HNK Cibalia ja vuonna 2004 serbialainen OFK Beograd. Antti Pohja voitti kaudella 2004 liigan maalikuninkuuden, ja hänet valittiin vuoden liigapelaajaksi sekä -hyökkääjäksi. Vuonna 2005 TamU sai Intertoto-cupissa vastaansa italialaisseura SS Lazion, joka voitti ensimmäisen osaottelun kotonaan 3–0. Toinen osaottelu pelattiin Ratinan stadionilla, jonne TamU oli siirtynyt pelaamaan kotiottelunsa kaudesta 2004 alkaen. 10 911 katsojan edessä pelattu ottelu päättyi 1–1-tasatulokseen. TamUn maalin teki Jarkko Wiss.

### Kaksi peräkkäistä mestaruutta 2006–2007

Ratinan stadion.
Kaudella 2006 TamU pelasi jälleen Intertoto-cupia pudoten toisella kierroksella ruotsalaiselle Kalmar FF:lle yhteismaalein 3–5. Kauden Suomen mestaruus ratkesi vasta viimeisellä kierroksella: TamU voitti vieraissa sen kanssa mestaruudesta kisanneen HJK:n 0–3, mikä ratkaisi mestaruuden TamUlle. Suomen cupissa TamU eteni välieriin, missä se hävisi jatkoajalla HJK:lle 2–1. Eniten liigamaaleja (11) kauden aikana teki liigan maalintekijätilastossa jaetulle neljännelle tilalle sijoittunut Ville Lehtinen. Keskikenttäpelaaja Jarkko Wiss valittiin kauden päätteeksi vuoden liigapelaajaksi, ja Mikko Kavén valittiin neljännen kerran vuoden liigamaalivahdiksi.

Joulukuussa 2006 seuran uudeksi toimitusjohtajaksi valittiin Sami Salonen. TamU teki myös farmisopimuksen ykkösessä pelanneen PP-70:n kanssa kauden 2007 ajaksi. Sopimus mahdollisti pelaajaliikenteen seurojen välillä. Kesällä 2007 TamU osallistui Mestarien liigan karsintoihin. Ensimmäisellä karsintakierroksella se pudotti jatkosta sanmarinolaisen SS Muratan yhteismaalein 4–1 ja toisella karsintakierroksella bulgarialaisen PFK Levski Sofian yhteismaalein 2–0. Kyseessä oli ensimmäinen kerta, kun suomalaisseura selviytyi pelaamalla Mestarien liigan ensimmäiseltä karsintakierrokselta kolmannelle karsintakierrokselle.*lähde?* Kolmannella karsintakierroksella, jonka voittajat etenivät lohkovaiheeseen, TamU sai vastaansa norjalaisen Rosenborg BK:n, jolle se hävisi yhteismaalein 0–5. Ensimmäinen osaottelu pelattiin loppuunmyydyllä ja seuran ennätysyleisön, 16 800 katsojan, edessä Ratinan stadionilla. Mestareiden liigan kolmannelle karsintakierrokselle edettyään TamU pääsi tappionsa jälkeen vielä UEFA Cupin ensimmäiselle kierrokselle, jossa se kohtasi ranskalaisen Bordeauxin. Ratinassa pelattua ensimmäistä osaottelua TamU johti kahdesti joukkueen toisen maalin synnyttyä Tomi Petrescun lähes puolesta kentästä lauotusta kierrelaukauksesta. Lisäajalla Bordeaux onnistui kuitenkin maalinteossa kahdesti, ja voitti ensimmäisen osaottelun maalein 2–3. Toinen osaottelu Ranskassa päättyi 1–1-tasapeliin, jossa TamUn maalin teki Antti Ojanperä. Bordeaux voitti TamUn yhteismaalein 4–3, mikä lopetti seuran eurocup-ottelut kyseisellä kaudella.

TamU saavutti loppukaudella liigassa 9 ottelun mittaisen tappiottoman putken ja varmisti toisen peräkkäisen mestaruutensa jo ennen kahta viimeistä kierrosta. Lisäksi joukkue voitti Suomen Cupin, jonka loppuottelussa se voitti FC Hongan rangaistuspotkukilpailun jälkeen. Seuran pelaajista Jarkko Wiss lopetti pelaajauransa kauden viimeisessä liigaottelussa tulemalla vaihtoon 14. minuutilla, joka oli myös hänen pelipaitansa numero.*lähde?* Ari Hjelm valittiin toisen kerran vuoden valmentajaksi, ja vuoden liigapelaajaksi ja -keskikenttäpelaajaksi valittiin Juska Savolainen, joka pelasi kauden kaikki liigaottelut ja siirtyi kauden päätteeksi Rosenborgiin.

### Liigan keskitasoa 2008–2011

Talvella 2008 TamU voitti ensimmäisenä tamperelaisjoukkueena Uusi Lahti Cupin. Hallinneena liiga- ja cup-voittajana TamU lähti kauteen 2008 suurin odotuksin, mutta useat loukkaantumiset ja heikosti sujunut alkukausi veivät mahdollisuudet kolmanteen peräkkäiseen mestaruuteen. Etenkin edelliskauden päätteeksi uransa lopettaneen Jarkko Wissin ja Rosenborgiin siirtyneen Juska Savolaisen jälkeen TamUn keskikenttä oli heikentynyt oleellisesti, ja lopulta joukkue sijoittui sarjassa seitsemänneksi. Mestarien liigan karsinnoissa TamU voitti montenegrolaisen FK Budućnost Podgorican yhteismaalein 3–2 ja eteni toiselle karsintakierrokselle, jossa se koki tappion slovakialaiselle FC Artmedia Petržalkalle maalein 3–7. Suomen Cupissa TamU eteni puolivälieriin, jossa se kohtasi edellisvuoden finaalivastustajansa FC Hongan. Ottelu päättyi espoolaisten jatkoaikavoittoon 2–0, minkä johdosta TamUn vuodesta 2002 jatkunut vuosittainen osallistuminen eurooppalaisiin seuraturnauksiin katkesi. Vaikka TamU sijoittui liigassa edelliskausiin verrattuna vaatimattomasti seitsemänneksi, voitti Henri Myntti yhdessä FC Hongan Aleksandr Kokon kanssa liigan maalikuninkuuden.

Kaudella 2008–2009 aloitti toimintansa TamU Akatemia, joka oli Ilveksen, TPV:n, TKT:n, PP-70:n, NoPS:n ja muiden kaupunkiseudun nuorten pelaajien yhteinen talenttiakatemia. TamU Akatemia osallistui Suomen Palloliiton talenttiakatemioiden SM-kilpailuihin. Akatemian tavoitteita olivat muun muassa nuorten pelaajien kehittäminen aikuisten sarjatasoille ja heidän opintomenestyksensä tukeminen. TamU Akatemiaan kuuluvien seurojen yhteenlaskettu juniorimäärä oli noin 6 000.

Kausi 2009 alkoi TamUn voittaessa keväällä Liigacupin ensimmäistä kertaa seuran historiassa. Finaalissa se kaatoi Jonne Hjelmin kahdella maalilla HJK:n 2–0. Veikkausliigakauden alettua joukkueen ongelmaksi muodostui maalinteko, jota auttoi Rafinhan siirto puolustajasta hyökkäävämmälle pelipaikalle. Kesäkuussa seuran uudeksi toimitusjohtajaksi valittiin Deniz Bavautdin, ja seura aloitti taloutensa kohentamisen muun muassa myymällä pelaajiaan. Taloudellisin keinoin seuraa alkoi tukea myös sen kannattajien perustama yhdistys.
Liigassa TamU sijoittui edelliskauden tapaan seitsemänneksi, mutta Suomen Cupissa joukkue voitti välierässä liigan hopeamiehistön FC Hongan rangaistuspotkukilpailun jälkeen. Finaalissa TamUa vastaan asettui edelliskauden liigamestari FC Inter, joka vei voiton maalein 2–1.

Kauden 2010 TamU avasi voittamalla historiansa toisen Uusi Lahti Cupin, mutta liigacupissa joukkue jäi alkulohkoon, ja Suomen cupista se putosi neljännellä kierroksella. Liigassa tuloksena oli kahden edelliskauden tapaan seitsemäs sija. Kauden 2010 jälkeen joukkueessa tapahtui sukupolvenvaihdos. Muun muassa TamUssa pitkään pelanneet Antti Pohja, Mikko Kavén ja Toni Järvinen lopettivat uransa, ja heidän tilalleen hankittiin edelliskausien tapaan parikymmenvuotiaita tulevaisuudenlupauksia. Vuosikymmenen ajan TamUn päävalmentajana toiminut Ari Hjelm vaihtui aiemmin joukkueessa pelanneeseen Jarkko Wissiin, joka urheilu-uransa jälkeen oli työskennellyt TamUn organisaatiossa. Wissin johdolla TamU sijoittui Uusi Lahti Cupissa toiseksi.

### Konkurssi ja TamU-K:n kolmen sarjatason nousu 2011–2015

Keväällä 2011 media kiinnitti huomiota TamUn ulkomaalaiseen rahoittajatahoon, vedonlyöntivilppiin ja rahanpesuun liitettyyn Wilson Raj Perumalin johtamaan singaporelaiseen Exclusive Sports PTE Ltd -yhtiöön, jolta seura oli saanut noin 300 000 euroa. Seuraan kohdistuneiden epäilyjen johdosta Suomen Palloliiton kurinpitovaliokunta päätti yksimielisesti kokouksessaan 14. huhtikuuta 2011 sulkea TamUn kaikista Suomen Palloliiton virallisista kilpailuista kaudella 2011 mukaan lukien Liigacupin, Suomen Cupin ja Veikkausliigan. Myöhemmin kuitenkin kurinpitovaliokunta päätti antaa TamUn pelata Honkaa vastaan Liigacupin finaalin, joka päättyi Hongan 3–0-voittoon. TamU valitti sulkemispäätöksestä valitusvaliokuntaan sekä oikeusturvalautakuntaan, mutta ne eivät muuttaneet tilannetta millään lailla. Kaiken lisäksi seuran urheilutoimintaa pyörittävä osakeyhtiö oli ajautunut pahoihin talousvaikeuksiin, koska sillä ei ollut jalkapallon lisäksi muuta toimintaa. Tampere United Oy asetettiinkin lopulta konkurssiin 28. kesäkuuta 2011 Pirkanmaan käräjäoikeudessa.

Kesällä 2011 KRP alkoi epäillä Tampere Unitedin johtoa rahanpesusta. Tammikuussa 2012 osakeyhtiön entinen johto eli toimitusjohtaja Deniz Bavautdin, hallituksen puheenjohtaja Harri Pyhältö ja muut hallituksen jäsenet saivat syytteen törkeästä rahanpesusta. Pirkanmaan käräjäoikeus ensin hylkäsi kaikki Tampere Unitedin entistä johtoa vastaan nostetut rahanpesusyytteet.  Jutun syyttäjä kuitenkin valitti päätöksestä, ja tapauksen juttua käsiteltiin uudelleen Turun hovioikeudessa keväällä 2013. Hovioikeus päätyi tuomitsemaan Bavaudtinin ja Pyhällön törkeästä rahanpesusta ehdollisiin vankeusrangaistuksiin, mutta piti muiden syytettyjen vapauttavat tuomiot voimassa.

Jalkapalloseura Tampere United ry on jatkanut toimintaa puheenjohtaja Jyrki Laihon johdolla. TamU ilmoitti kesällä 2011 aikovansa hakea paikkaa Veikkausliigasta kaudelle 2012, mutta Suomen Palloliiton liittohallitus ei antanut sille lupaa paikan hakemiseen vedoten siihen, että TamU:lla ei kauden 2011 urheilullisen menestyksen perusteella ole oikeutta liigapaikkaan. Syksyllä 2011 TamU tavoitteli vielä paikkaa Ykköseen kaudelle 2012, mutta ei saanut liittohallitukselta lupaa tehdä tätäkään hakemusta. Kaudelle 2013 seura ei hakenut sarjapaikkaa, vaan jäi odottamaan hovioikeuden ratkaisua Tampere United Oy:n entistä johtoa koskevassa jutussa. Korkein oikeus ei myöntänyt tuomituille valitusoikeutta, joten hovioikeuden tuomio jäi voimaan.

### Jälleen United 2015–2016

Helmikuussa 2015 Tampere Unitedin kannattajat ry. ja Jalkapalloseura Tampere United ry. julkaisivat yhteisen lehdistötiedotteen, jossa kerrottiin jalkapallotoiminnan siirtämisestä kannattajayhdistykseltä Jalkapalloseura Tampere United ry:lle kauden 2016 alusta. TamU pelasi ensimmäisen virallisen ottelunsa lähes viiteen vuoteen, kun se kohtasi Suomen Cupissa Tampereen Peli-Toverit 30.1.2016.

Miesten edustusjoukkueen päävalmentajaksi valittiin marraskuussa 2015 Mikko Mäkelä, ja TamU lähti heti tavoittelemaan nousua Kolmosesta Kakkoseen ja juniorimääriensä voimakasta kasvua. Kauden 2016 päätteeksi TamU nousi Kakkoseen.

### Paluu liiton sarjoihin 2017–2019 ja Kolmosen vuodet 2020–2021

Tampere United pelasi kaudella 2017 päävalmentaja Mikko Mäkelän johdolla Kakkosen B-lohkossa, ja sijoittui vaikeasta alkukaudesta huolimatta tukevasti sarjan keskikastiin kuudenneksi. Sarjapaikka varmistui jo neljä kierrosta ennen sarjan päätöstä, joten syyskuun pelit saatiin pelata ilman paineita. Kaudella 2018 TamU pelasi Kakkosen C-lohkossa eli niin sanotussa pohjoislohkossa. Joukkue keräsi ensimmäisessä seitsemässä ottelussaan vain seitsemän pistettä. Päävalmentaja Mikko Mäkelä päätti erota, ja hänet korvasi pelaajavalmentajaksi siirtynyt Leroy Maluka. United säilytti kauden 2018 päätteeksi paikkansa Kakkosessa sarjan viimeisen kierroksen tasapelillä KuFu-98 vastaan. Kauden loputtua Maluka jätti seuran liityttyään turkulaisen ÅIFKn riveihin. Seuraajaksi nimitettiin Tampereen sarjoissa nuorten valmentamisessa kunnostautunut Mourad Seddiki. Talvella 2019 TamU osallistui kahden vuoden tauon jälkeen myös Suomen Cupiin. Alkulohkossa TamU pelasi HJS Akatemian ja Ilveksen kakkosjoukkueen kanssa voittaen molemmat ottelunsa, mutta ensimmäisellä pudotuspelikierroksella KaaPo pudotti Unitedin jatkosta. Kaudella 2019 TamU pelasi Kakkosessa läntisessä B-lohkossa. TamU keräsi 22 pelatussa ottelussaan vain 11 pistettä, jääden näin lohkonsa viimeiseksi ja pudoten kaudeksi 2020 Kolmoseen. 

Kaudelle 2020 United sai uuden päävalmentajan, kun kaudella 1999 sinipaidoissa pelannut Jukka Listenmaa otti joukkueen komennukseensa. Suomen Cupin alkulohkossa United pelasi edellisvuodelta tuttujen HJS Akatemian, Ilveksen kakkosjoukkueen sekä paikallisvastustaja TPVn kanssa häviten kaikki ottelunsa. Listenmaan alaisuudessa United sijoittui Läntisen Kolmosen B-lohkon yhdenkertaisessa alkusarjassa kolmanneksi, jatkaen näin ylempään loppusarjaan Ilves-Kissojen, NoPSin, PS-44n, Loiskeen ja TPVn kakkosjoukkueen kanssa. Loppusarjassa tappioitta pelannut United joutui kuitenkin kauden päätteeksi tyytymään lohkon kakkosijaan Ilves-Kissojen voittaessa lohkon. 

Kaudella 2021 United osallistui viiden vuoden tauon jälkeen Suomen Region's Cupiin voittaen ACEn, AC Barcan, SIFn, TiPSin ja FC Kiiston edeten näin finaaliin, jossa puolestaan kaatui FC Kontu. Kolmosessa United pelasi tutussa Läntisessä B-lohkossa, jossa sijoittui ensimmäiseksi voittaen kaikki pelinsä maalierolla 64 - 6. Yläloppusarjassa United varmisti lohkovoittonsa ja nousun Kakkoseen toiseksi viimeisellä kierroksella häviämättä kaudella otteluakaan.

### Kakkonen 2022 ja 2023

Kaudella 2022 Tampere United pelasi Kakkosen B-lohkossa. Vahvan alkukauden jälkeen United vakiinnutti asemansa lohkon keskikastissa, sijoittuen kauden lopuksi kahdeksanneksi. TamU osallistui Suomen Cupiin vuonna 2022. United hävisi kolmannen kierroksen ottelunsa samassa Kakkosen B-lohkossa pelaavalle HJS:lle luvuin 1-3.

Vuonna 2023 United jatkoi Kakkosen B-lohkossa sijoittuen viidenneksi EPS:n, FC Jazzin, Ilves-Kissojen ja Atlantiksen jälkeen. Viides sija toi viimeisen karsintapaikan Ykkösen karsintoihin, jossa Unitedia vastaan asettui Klubi 04. United voitti kaksiosaisesta karsintaottelusta ensimmäisen kotikentällään numeroin 2-1, mutta hävisi Helsingissä pelatun toisen osaottelun selkein 4-0 lukemin. Suomen Cupissa United voitti TPS:n ikämiesjoukkueen, mutta hävisi FC Interin edustusjoukkueelle.

### Sarjauudistusten jälkeinen ja uuden Tammelan stadionin aika.

Kaudella 2024 Tampere United tulee pelaamaan neljänneksi korkeimmalla sarjatasolla kakkosessa. Vuoden 2024 kevään aikana valmistuva Tammelan Stadionin on määrä olla Unitedin tuleva kotistadion.

Sarjasijoitukset
----------------

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
|
| **1999** | Ykkönen (pohjoislohko) | **1.** | 18 | 13 | 2 | 3 | 46–14 | 41 |
|  |
| **1999** | Ykkönen (noususarja) | **1.**  | 9 | 6 | 1 | 2 | 22–13 | 24 |
| **2000** | Veikkausliiga | **6.** | 33 | 12 | 10 | 11 | 48–52 | 46 |
|
| **2001** | Veikkausliiga | **1.** | 33 | 21 | 5 | 7 | 47–31 | 68 |
| **2002** | Veikkausliiga | **5.** | 29 | 8 | 15 | 6 | 31–24 | 39 |
|
| **2003** | Veikkausliiga | **3.** | 26 | 14 | 5 | 7 | 39–21 | 47 |
|
| **2004** | Veikkausliiga | **3.** | 26 | 14 | 5 | 7 | 39–24 | 47 |
|
| **2005** | Veikkausliiga | **3.** | 26 | 15 | 6 | 5 | 38–21 | 51 |
|
| **2006** | Veikkausliiga | **1.** | 24 | 16 | 3 | 5 | 39–18 | 51 |
|
| **2007** | Veikkausliiga | **1.** | 26 | 16 | 6 | 4 | 45–27 | 54 |
| **2008** | Veikkausliiga | **7.** | 26 | 9 | 9 | 8 | 41–34 | 36 |
| **2009** | Veikkausliiga | **7.** | 26 | 11 | 4 | 11 | 31–31 | 37 |
| **2010** | Veikkausliiga | **7.** | 26 | 10 | 4 | 12 | 37–46 | 34 |
| **2011** | TUKI-futis (Tampereen piiri, lohko B) | **4.** | 10 | 6 | 1 | 3 | 22–17 | 19 |
|
| **2012** | Kutonen (Tampereen piiri, lohko 4) | **2.**  | 16 | 13 | 1 | 2 | 76–22 | 40 |
|
| **2013** | Vitonen (Tampereen piiri, lohko 1) | **1.**  | 22 | 20 | 1 | 1 | 69–14 | 61 |
|
| **2014** | Nelonen (Tampereen piiri) | **2.** | 22 | 13 | 4 | 5 | 64–27 | 43 |
|
| **2015** | Nelonen (Tampereen piiri) | **1.**  | 22 | 17 | 3 | 2 | 63–17 | 54 |
|
| **2016** | Kolmonen (Tampereen piiri) | **1.**  | 22 | 17 | 3 | 2 | 75–28 | 54 |
| **2017** | Kakkonen (B-lohko) | **6.** | 22 | 9 | 6 | 7 | 43–38 | 33 |
| **2018** | Kakkonen (C-lohko) | **9.** | 22 | 6 | 5 | 11 | 25–31 | 23 |
| **2019** | Kakkonen (B-lohko) | **12.**  | 22 | 3 | 2 | 17 | 18–51 | 11 |
|
| **2020** | Kolmonen (Länsi-Suomen piiri, lohko B) | **3.** | 11 | 6 | 3 | 2 | 28-7 | 21 |
|
| **2020** | Kolmonen (yläloppusarja) | **2.** | 5 | 5 | 0 | 0 | 22-6 | 36 |
| **2021** | Kolmonen (Länsi-Suomen piiri, lohko B | **1.** | 11 | 10 | 1 | 0 | 64-6 | 31 |
|
| **2021** | Kolmonen (yläloppusarja) | **1.**  | 5 | 5 | 0 | 0 | 21-4 | 46 |
| **2022** | Kakkonen (B-lohko) | **8.** | 24 | 10 | 4 | 10 | 45-43 | 34 |
| **2023** | Kakkonen (B-lohko) | **5.** | 22 | 11 | 4 | 7 | 40-32 | 37 |

Saavutukset
-----------

Lähde:

* Suomen mestari 2001, 2006 ja 2007
	+ SM-pronssia 2003, 2004 ja 2005
* Suomen Cupin voittaja: 2007
	+ toinen 2001 ja 2009
* Liigacupin voittaja 2009
	+ toinen 2011
* Suomen Region's Cup voittaja 2021
* Tampereen piirin Nelosen piirinmestaruus 2015
* Mestarien liigan 3. karsintakierros 2007
	+ 2. karsintakierros 2008
* UEFA Intertoto Cupin 3. kierros 2003, 2004 ja 2005
* Uusi Lahti Cupin voitto 2008 ja 2010, toinen 2011 ja kolmas 2005

TamU Euroopassa
---------------

### Ottelut seuraturnauksissa

| Kausi | Kilpailu | Kierros | Vastustaja | Tulos |
| --- | --- | --- | --- | --- |
| 2002–2003 | Mestarien liiga | 1. karsintakierros | Armenia FC Pyunik Jerevan | 0–4, 0–2 |
| 2003 | Intertoto-cup | 1. kierros | Romania FC Ceahlăul Piatra Neamț | 1–0, 1–2 |
| 2. kierros | Serbia ja Montenegro FK Sutjeska Nikšić | 0–0, 1–0 |
| 3. kierros | Kroatia HNK Cibalia | 0–2, 1–0 |
| 2004 | Intertoto-cup | 1. kierros | Luxemburg CS Grevenmacher | 1–1, 0–0 |
| 2. kierros | Azerbaidžan FK Inter Baku | 3–0, 0–1 |
| 3. kierros | Serbia ja Montenegro OFK Belgrad | 0–0, 0–1 |
| 2005 | Intertoto-cup | 1. kierros | Färsaaret Skála ÍF | 2–0, 1–0 |
| 2. kierros | Belgia R. Charleroi SC | 1–0, 0–0 |
| 3. kierros | Italia SS Lazio | 0–3, 1–1 |
| 2006 | Intertoto-cup | 1. kierros | Wales Carmarthen Town | 5–0, 3–1 |
| 2. kierros | Ruotsi Kalmar FF | 1–2, 2–3 |
| 2007–2008 | Mestarien liiga | 1. karsintakierros | San Marino SS Murata | 2–1, 2–0 |
| 2. karsintakierros | Bulgaria PFK Levski Sofia | 1–0, 1–0 |
| 3. karsintakierros | Norja Rosenborg BK | 0–3, 0–2 |
| 2007–2008 | UEFA Cup | 1. kierros | Ranska Girondins de Bordeaux | 2–3, 1–1 |
| 2008–2009 | Mestarien liiga | 1. karsintakierros | Montenegro FK Budućnost Podgorica | 2–1, 1–1 |
| 2. karsintakierros | Slovakia FC Artmedia Petržalka | 1–3, 2–4 |

### UEFA-ranking

*Päivitetty 21. helmikuuta 2011*.

| Sija | Seura | Pisteet |
| --- | --- | --- |
| 259. | Bosnia ja Hertsegovina FK Željezničar Sarajevo | 2,824 |
| Bosnia ja Hertsegovina NK Široki Brijeg | 2,824 |
| Bosnia ja Hertsegovina FK Slavija | 2,824 |
| 262. | Suomi MYPA | 2,793 |
| Suomi FC Lahti | 2,793 |
| Suomi Tampere United | 2,793 |
| 265. | Irlanti Shamrock Rovers FC | 2,741 |
| 266. | Unkari Budapest Honvéd FC | 2,700 |

Pelaajat ja valmentajat
-----------------------

### Joukkue kaudelle 2022

*Päivitetty 21. tammikuuta 2022*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nro | Paikka | Pelaaja |
| --- | --- | --- |
| 30 | M | Suomi | Sipponen, AapoAapo Sipponen |
| 32 | M | Suomi | , Antti KuusinenAntti Kuusinen  |
|  ? | M | Kreikka | Zeris, ThanasisThanasis Zeris |
| 4 | P | Suomi | Ek, Eino-VeikkoEino-Veikko Ek |
| 6 | P | Suomi | Kankkunen, SeveriSeveri Kankkunen |
| 7 | P | Suomi | Sirén, MaunoMauno Sirén |
| 8 | H | Suomi | Järvelä, TopiasTopias Järvelä |
| 9 | H | Suomi | Bullock, EricEric Bullock |
| 11 | H | Suomi | , Roope KostiainenRoope Kostiainen  |
| 13 | K | Suomi | Bright, AntonAnton Bright |

 |  | 

| Nro | Paikka | Pelaaja |
| --- | --- | --- |
| 15 | P | Suomi | Vuori, JesseJesse Vuori |
| 16 | P | Suomi | Kujala, PaavoPaavo Kujala |
| 17 | H | Suomi | Oksanen, JesseJesse Oksanen |
| 20 | K | Suomi | Haapala, ArttuArttu Haapala |
| 24 | K | Suomi | Mättö, ArttuArttu Mättö |
| 41 | K | Suomi | Räisänen, EetuEetu Räisänen |
|  ? | H | Suomi | Rahimi, FarhadFarhad Rahimi |
|  ? | P | Suomi | Rantala, JoonasJoonas Rantala |
|  ? | H | Suomi | Raittinen, ArttuArttu Raittinen |
|  ? | K | Suomi | Ylinen, TomiTomi Ylinen |

 |

### Päävalmentajat

Lähde:

* Suomi Harri Kampman 1999–2000
* Suomi Ari Hjelm 2001–2010 (apuvalmentajana 1999–2000)
* Suomi Jarkko Wiss 2011
* Suomi Antti Pettinen 2011–2012
* Suomi Mika Suonsyrjä 2013–2015
* Suomi Mikko Mäkelä 2016–2018
* Etelä-Afrikka Leroy Maluka 2018
* Suomi Mourad Seddiki 2019
* Suomi Jukka Listenmaa 2020-

### Maajoukkuepelaajat

*Pääartikkeli: Luettelo Tampere Unitedissa pelanneista jalkapalloilijoista*
Alla on mainittu TamUssa ainakin yhdessä Veikkausliigaottelussa sekä ainakin yhdessä miesten maaottelussa pelanneet jalkapalloilijat. Täydellinen lista TamUssa Veikkausliigassa pelanneista jalkapalloilijoista löytyy artikkelista Luettelo Tampere Unitedissa pelanneista jalkapalloilijoista.

|  |  |  |
| --- | --- | --- |
| * Suomi Petri Heinänen
* Suomi Matti Hiukka
* Suomi Mikko Kavén
* Suomi Jussi Kujala
* Suomi Jari Niemi
* Suomi Tommi Paavola
* Suomi Antti Pohja
* Suomi Janne Räsänen
* Suomi Juska Savolainen
* Suomi Jarkko Wiss
 |   | * Kanada Tyler Hemming
* Unkari Attila Plókai
* Uusi-Seelanti Gerard Davis
* Uusi-Seelanti Noah Hickey
* Uusi-Seelanti Chris James
* Uusi-Seelanti Lee Jones
 |

### Palkitut pelaajat

|  |  |  |  |  |  |  |
| --- | --- | --- | --- | --- | --- | --- |
| Veikkausliigan kauden valinnat* Vuoden liigapelaaja
	+ 2004 Suomi Antti Pohja
	+ 2006 Suomi Jarkko Wiss
	+ 2007 Suomi Juska Savolainen
* Vuoden liigamaalivahti
	+ 2001 Suomi Mikko Kavén
	+ 2004 Suomi Mikko Kavén
	+ 2005 Suomi Mikko Kavén
	+ 2006 Suomi Mikko Kavén
* Vuoden liigakeskikenttäpelaaja
	+ 2007 Suomi Juska Savolainen
 |   | * Vuoden liigahyökkääjä
	+ 2004 Suomi Antti Pohja
* Vuoden liigavalmentaja
	+ 2001 Suomi Ari Hjelm
	+ 2007 Suomi Ari Hjelm

Veikkausliigan maalikuningas* 2004 Suomi Antti Pohja 16 maalia
* 2008 Suomi Henri Myntti 13 maalia (jaettu)

Veikkausliigan 20-vuotistähdistöjoukkue* 1993–2007 Suomi Jarkko Wiss
* 1994–2009 Suomi Mikko Kavén
* 1994–2009 Suomi Antti Pohja
 |   | Sinikaartin valitsema kauden pelaaja* 2002 Suomi Jari Niemi
* 2003 Suomi Mikko Kavén
* 2004 Suomi Antti Pohja
* 2005 Suomi Antti Ojanperä
* 2006 Suomi Sakari Saarinen
* 2007 Suomi Juska Savolainen
* 2008 Suomi Henri Myntti
* 2009 Brasilia Rafinha
* 2010 Suomi Jari Niemi
* 2011 Suomi Joonas Niemelä
* 2012 Suomi Youcef Chemlal
* 2013 Suomi Timo Kauppinen
* 2014 Suomi Jan Riikonen
* 2015 Suomi Roope Hakulinen
* 2016 Suomi Riku Oras
* 2017 Suomi Matti Saari
* 2018 Suomi Antti Kuusinen
* 2019 Suomi Elias Alanen
* 2020 Suomi Arttu Haapala
 |   | Sinikaartin valitsema pelimies* 2002 Suomi Jussi Kuoppala
* 2003 Suomi Heikki Aho
* 2004 Suomi Jarkko Wiss
* 2005 Suomi Antti Ojanperä
* 2006 Suomi Juska Savolainen
* 2007 Suomi Tomi Petrescu
* 2008 Suomi Jonne Hjelm
* 2009 Suomi Vili Savolainen
* 2010 Suomi Mika Hilander
* 2011 Suomi Matias Palo
* 2012 Marokko Ahmed Lakra
* 2013 Suomi Juha Kumara
* 2014 Italia Andrea Milanti
* 2015 Suomi Otto Pitkänen
* 2016 Suomi Eetu Rahkola
* 2017 Suomi Verneri Uimonen
* 2018 Suomi Riku Oras
* 2019 Suomi Haris Ibrahimovic
* 2020 Suomi Roope Kostiainen
 |

Ennätykset
----------

Lähde: *Tilanne kauden 2010 jälkeen.*

|  |  |  |
| --- | --- | --- |
| Seuraennätykset
* Yleisöennätys:
	+ 16 800 (TamU–Rosenborg BK 15.8.2007)

* Yleisöennätys (Veikkausliiga):
	+ 12 782 (TamU–HJK 30.5.2002)

* Suurin voitto:
	+ 14–0 (TamU–FC Espoo 2 19.6.2008)

* Suurin voitto (Veikkausliiga):
	+ 6–0 (TamU–FC Jazz 29.7.2004)

* Suurinumeroisin tasapeli
	+ 4–4 (Kotkan TP – TamU 6.8.2000) *Veikkausliigan ennätys*

* Perättäisiä voittoja Veikkausliigassa:
	+ 7 (2001, kahdesti)

* Peräkkäisiä tasapelejä Veikkausliigassa:
	+ 3 (2010)

* Perättäisiä otteluita ilman tappiota:
	+ 11 (2001–2002)

* Ilman päästettyä maalia:
	+ 7 (2001)

* Eniten voittoja/kausi:
	+ 21 (2001, 33 ottelua) *Veikkausliigan ennätys*

* Eniten tasapelejä/kausi:
	+ 15 (2002, 29 ottelua) *Veikkausliigan ennätys*

* Eniten kotitasapelejä/kausi
	+ 9 (2002, 14 ottelua) *Veikkausliigan ennätys*

* Vähiten vierastasapelejä/kausi
	+ 0 (2006, 12 ottelua) *Veikkausliigan ennätys*

* Vähiten päästettyjä vierasmaaleja/kausi
	+ 5 (2006, 12 ottelua) *Veikkausliigan ennätys*

* Eniten tehtyjä maaleja/kausi:
	+ 48 (2000, 33 ottelua)

* Vähiten päästettyjä maaleja/kausi:
	+ 18 (2006, 24 ottelua)
 |   | Pelaajaennätykset
* Eniten Veikkausliigaotteluita TamUssa:
	+ 243, Suomi Mikko Kavén (2001–2010) / Suomi Sakari Saarinen (2000–)

* Eniten peräkkäisiä Veikkausliigaotteluita:
	+ 218, Suomi Mikko Kavén (2001–2009)

* Eniten eurocup-otteluita:
	+ 35, Suomi Mikko Kavén (2002–2008)

* Eniten maaleja eurocup-otteluissa:
	+ 6, Suomi Jari Niemi (2002–)

* Eniten Veikkausliigamaaleja TamUssa:
	+ 55, Suomi Jari Niemi (2000–2003, 2006–)

* Eniten Veikkausliigamaaleja/kausi:
	+ 16, Suomi Antti Pohja (2001 ja 2004)

* Eniten maaleja yhdessä ottelussa:
	+ 4, Brasilia Dionísio (TamU–FF Jaro 20.6.1999)
	+ 4, Suomi Jari Niemi (TamU–FC Espoo 2 19.6.2008)

* Nopein hattutemppu:
	+ 4 minuuttia, Suomi Jari Niemi (FC Inter–TamU 28.10.2000)
 |

Yleisömäärät
------------

### Yleisömäärät Veikkausliigassa

| Kausi | Keskiarvo | Suurin | Muutos % |
| --- | --- | --- | --- |
| 2000 | 2 382 | 5 121 | – |
| 2001 | 3 074 | 5 413 | +29,1 |
| 2002 | 3 202 | 12 782 | +4,2 |
| 2003 | 3 062 | 5 040 | –4,4 |
| 2004\* | 3 605 | 7 120 | +17,7 |
| 2005 | 3 957 | 10 720 | +9,8 |
| 2006 | 3 944 | 6 499 | –0,3 |
| 2007 | 4 117 | 8 828 | +4,4 |
| 2008\* | 2 924 | 4 464 | –29,0 |
| 2009 | 2 154 | 3 493 | –26,3 |
| 2010 | 1 775 | 4 168 | –17,6 |

Tampere United siirtyi Tammelasta Ratinan stadionille kaudella 2004. Se pelasi kuitenkin yhden kotiottelun Tammelassa 2007 ja 2009.

Kaudesta 2008 lähtien TamU laski yleisömääriinsä vain paikalla olijat – ei esimerkiksi kaikkia kausikortteja automaattisesti mukaan kuten jääkiekon SM-liigassa.

#### Suurimmat katsojamäärät Veikkausliigan kotiotteluissa

| Yleisömäärä | Ottelu | Päivämäärä | Muuta |
| --- | --- | --- | --- |
| 12 782 | TamU–HJK | 30. toukokuuta 2002 | Ilmaislippukampanja. |
| 10 720 | TamU–FC Inter | 25. toukokuuta 2005 | Ilmaislippukampanja. |
| 8 828 | TamU–Haka | 27. syyskuuta 2007 |  |
| 7 120 | TamU–FC Lahti | 23. toukokuuta 2004 | Jari Litmasen paluukausi Veikkausliigaan. |
| 6 788 | TamU–Haka | 21. toukokuuta 2005 |  |
| 6 140 | TamU–Haka | 25. toukokuuta 2006 |  |
| 5 983 | TamU–IFK Mariehamn | 2. heinäkuuta 2007 |  |
| 5 449 | TamU–HJK | 19. heinäkuuta 2006 |  |
| 5 413 | TamU–FC Jazz | 27. lokakuuta 2001 | Mestaruuden ratkaissut kauden päätösottelu. |
| 5 378 | TamU–Haka | 21. heinäkuuta 2004 |  |

### Yleisömäärät alemmissa sarjoissa

| Kausi | Sarja | Keskiarvo | Suurin | Muutos % |
| --- | --- | --- | --- | --- |
| 2012 | Kutonen | ei laskettu | 441 | N/A |
| 2013 | Vitonen | 148 | 219 | N/A |
| 2014 | Nelonen | 191 | 302 | +29,1 |
| 2015 | Nelonen | 253 | 502 | +32,4 |
| 2016 | Kolmonen | 376 | 932 | +48,6 |
| 2017 | Kakkonen | 409 | 947 | +8,8 |
| 2018 | Kakkonen | 384 | 1310 | -6,1 |
| 2019 | Kakkonen | 305 | 551 | -20,6 |
| 2020 | Kolmonen | 306 | 460 | +0,3 |

Lähteet
-------

* 
* 
* 
* (Arkistoitu – Internet Archive)
* 
* Tampere United – Kausijulkaisu 2007
* HS: Yhdeksänvuotiaalle TamUlle kolmas jalkapallomestaruus[vanhentunut linkki], 21.10.2007

### Viitteet

1. ↑  Tampere Unitedin talous kasvoi voimakkaasti vuonna 2022 *Jalkapalloseura Tampere United ry*.  21.3.2023.
2. ↑  Tampere Unitedia koskevat päätökset  27.4.2011. Suomen Palloliitto. Viitattu 21.10.2012.
3. 1 2  TamU asetettiin konkurssiin (Arkistoitu – Internet Archive), Yle.fi, Urheilu viitattu 28.6.2011
4. 1 2  Jo kolmas kausi ilman sarjapaikkaa – TamU-pomo ei silti suostu luovuttamaan  5.10.2012. Tamperelainen.  Arkistoitu 9.10.2012. Viitattu 21.10.2012.
5. ↑  TamU:n kannattajat jalkautuivat kentälle kesän tukifutikseen.  *Aamulehti*, 14.5.2011.
6. ↑
7. ↑  TamU tekee nousua jälleen *Tamperelainen*.  1.10.2012.  Arkistoitu 4.3.2016. Viitattu 19.10.2012.
8. ↑  Nousujuhlaa: TamU-K nousi vitoseen.  *Aamulehti*, 8.10.2012.
9. ↑  TamU-K ja Melody iskivät nousut Neloseen *Aamulehti*.  19.9.2013. Viitattu 27.1.2014.
10. 1 2  TamU-k: Tampere United tekee paluun kotimaiselle jalkapallokartalle *tamu-k.com*.  10.2.2015. Viitattu 10.2.2015.
11. 1 2  Lehtinen, Lauri: Huikea tarina: Tampere United nousee Kakkoseen! Fanit pelastivat sopupelikohuissa ryvettyneen seuran  24.9.2016. Aamulehti.  Arkistoitu 25.9.2016. Viitattu 24.9.2016.
12. ↑  
	* Jari Niemelä: "Tampere United", *Tamperelaisen Tiedon Portaat –Tampereen asiat aasta yyhyn*, s. 209. Tampere-Seura ry, 2008. ISBN 978-952-5558-05-0.
13. ↑
14. 1 2 3 4 5 6 7 8
15. ↑
16. ↑   (Arkistoitu – Internet Archive)
17. ↑
18. ↑
19. ↑
20. ↑   (Arkistoitu – Internet Archive)
21. ↑
22. 1 2 3
23. ↑
24. ↑
25. ↑
26. ↑
27. 1 2 3 4
28. ↑
29. ↑
30. ↑
31. ↑
32. ↑
33. ↑
34. ↑
35. ↑
36. ↑
37. ↑   (Arkistoitu – Internet Archive)
38. ↑
39. ↑
40. ↑
41. ↑
42. ↑   (Arkistoitu – Internet Archive)
43. ↑
44. ↑
45. ↑
46. ↑
47. ↑
48. ↑   (Arkistoitu – Internet Archive)
49. ↑
50. ↑
51. ↑
52. ↑
53. ↑
54. ↑   (Arkistoitu – Internet Archive)
55. ↑
56. ↑
57. ↑   (Arkistoitu – Internet Archive)
58. ↑   (Arkistoitu – Internet Archive)
59. ↑   (Arkistoitu – Internet Archive)
60. ↑   (Arkistoitu – Internet Archive)
61. ↑  Irina Vähäsarja, Tero Hakola, KRP epäilee TamUa rahanpesusta, Helsingin Sanomat 11.6.2011 sivu B 8
62. ↑  TamU:n johdolle syyte törkeästä rahanpesusta  24.1.2012. Aamulehti.  Arkistoitu 2.12.2013. Viitattu 1.5.2013.
63. ↑  TamU:n syytteet hylättiin – Syyttäjä harkitsee valittamista, Bavautdtin odottaa päätöstä  23.3.2012. Aamulehti.  Arkistoitu 2.12.2013. Viitattu 21.10.2012.
64. ↑  Rahanpesusyyte: Tampere Unitedin ex-johdon kohtalo ensi kuussa Turun hovioikeuden käsiin  28.1.2013. Aamulehti.  Arkistoitu 2.12.2013. Viitattu 28.1.2013.
65. ↑  TamU:n piina jatkuu – Syyttäjä valittaa hovioikeuteen  28.3.2012. Aamulehti.  Arkistoitu 31.3.2012. Viitattu 21.10.2012.
66. ↑  Tampere Unitedin entisille johtajille tuomiot törkeästä rahanpesusta  25.4.2013. Turun Sanomat.  Arkistoitu 1.6.2013. Viitattu 1.5.2013.
67. ↑  Tampere United hakee ensi kauden liigapaikkaa  22.7.2011. Helsingin Sanomat.  Arkistoitu 3.12.2013. Viitattu 21.10.2012.
68. ↑  Tampere United ry:lle ei sarjapaikkaa Veikkausliigaan 2012  16.8.2011. Suomen Palloliitto. Viitattu 21.10.2012.
69. ↑  TamU ei saanut lupaa hakea sarjapaikkaa Ykkösestä  19.10.2011. Kaleva. Viitattu 21.10.2012.
70. ↑  TamU-johdon törkeä rahanpesu jää voimaan – Korkein oikeus ei myöntänyt valituslupaa  23.6.2014. YLE. Viitattu 24.6.2014.
71. ↑
72. ↑
73. ↑  TTamU:n valmennuskaksikko jätti tehtävänsä – uusi päävalmentaja haussa  6.6.2018. Aamulehti.  Arkistoitu 11.8.2018. Viitattu 11.8.2018.
74. ↑  Tampere United julkisti uuden päävalmentajan – Keskikenttäpelaaja on jatkossa pelaajavalmentaja  18.6.2018. Aamulehti.  Arkistoitu 11.8.2018. Viitattu 11.8.2018.
75. ↑  Miesten Kakkonen 2022 - Lohko B *Palloliitto.fi*. Suomen Palloliitto. Viitattu 22.10.2022.
76. ↑
77. ↑  Tampere United – Joukkue *www.tampereunited.fi*. Viitattu 21.1.2021.
78. ↑
79. ↑
80. 1 2
81. ↑
82. ↑

Aiheesta muualla
----------------

* Seuran sivusto
* Kannattajaryhmä Sinikaarti (Arkistoitu – Internet Archive)

  


|  |  |  |  |  |
| --- | --- | --- | --- | --- |
| 

| * n
* k
* m
Jalkapallon Suomen-mestarit |
| --- |
|  |
| Voittajat | 
* 1908: Unitas
* 1909: PUS
* 1910: ÅIFK
* 1911: HJK
* 1912: HJK
* 1913: KIF
* 1914: ei pelattu
* 1915: KIF
* 1916: KIF
* 1917: HJK
* 1918: HJK
* 1919: HJK
* 1920: ÅIFK
* 1921: HPS
* 1922: HPS
* 1923: HJK
* 1924: ÅIFK
* 1925: HJK
* 1926: HPS
* 1927: HPS
* 1928: TPS
* 1929: HPS
* 1930: HIFK
* 1931: HIFK
* 1932: HPS
* 1933: HIFK
* 1934: HPS
* 1935: HPS
* 1936: HJK
* 1937: HIFK
* 1938: HJK
* 1939: TPS
* 1940: järjestettiin cup-kilpailu
* 1941: TPS
* 1942: HT
* 1943: ei pelattu
* 1944: VIFK
* 1945: VPS
* 1946: VIFK
* 1947: HIFK
* 1948: VPS
* 1949: TPS
* 1950: I-Kissat
* 1951: KTP
* 1952: KTP
* 1953: VIFK
* 1954: Pyrkivä
* 1955: KIF
* 1956: KuPS
* 1957: HPS
* 1958: KuPS
* 1959: HIFK
* 1960: Haka
* 1961: HIFK
* 1962: Haka
* 1963: Reipas
* 1964: HJK
* 1965: Haka
* 1966: KuPS
* 1967: Reipas
* 1968: TPS
* 1969: KPV
* 1970: Reipas
* 1971: TPS
* 1972: TPS
* 1973: HJK
* 1974: KuPS
* 1975: TPS
* 1976: KuPS
* 1977: Haka
* 1978: HJK
* 1979: OPS
* 1980: OPS
* 1981: HJK
* 1982: Kuusysi
* 1983: Ilves
* 1984: Kuusysi
* 1985: HJK
* 1986: Kuusysi
* 1987: HJK
* 1988: HJK
* 1989: Kuusysi
* 1990: HJK
* 1991: Kuusysi
* 1992: HJK
* 1993: Jazz
* 1994: TPV
* 1995: Haka
* 1996: Jazz
* 1997: HJK
* 1998: Haka
* 1999: Haka
* 2000: Haka
* 2001: TamU
* 2002: HJK
* 2003: HJK
* 2004: Haka
* 2005: MyPa
* 2006: TamU
* 2007: TamU
* 2008: FC Inter
* 2009: HJK
* 2010: HJK
* 2011: HJK
* 2012: HJK
* 2013: HJK
* 2014: HJK
* 2015: SJK
* 2016: IFK Mariehamn
* 2017: HJK
* 2018: HJK
* 2019: KuPS
* 2020: HJK
* 2021: HJK
* 2022: HJK

 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kakkonen |
| --- |
|  |
| Joukkueet (2024) | 

|  |  |
| --- | --- |
| Lohko A | 
* Atlantis FC
* FC Futura
* FC Kiffen
* GrIFK
* JäPS
* Lahden Reipas
* MyPa
* NJS
* PEPO
* PPJ

 |
|  |
| Lohko B | 
* EBK
* Inter/2
* HJS
* Ilves/2
* Ilves-Kissat
* Pallo-Iirot
* SexyPöxyt
* TamU
* TPV
* VJS

 |
|  |
| Lohko C | 
* GBK
* Kraft
* Hercules
* JPS
* KuPS Akatemia
* Kuopion Elo
* OPS
* OTP
* SJK Akatemia/2
* TP-47

 |

 |

 |